ظہور احمد دھریجہ دی کتاب ’’میݙی دھرتی میݙے لوک‘‘ دا فنی تے فکری جائزہ

ظہور احمد دھریجہ دی ہک اہم کتاب’’میݙی دھرتی میݙے لوک‘‘ دے ناں تے 2018ء وچ جھوک پبلشر ملتان دی طرفوں شائع تھئی ۔ 704صفحات دی ایں ضخیم کتاب وچ400توں زائد شخصیات و مقامات دا ذکر کیتا ڳئے ۔ 200توں زائد صفحے ایف اے ، بی اے ،ایم اے ،ایم فل تے پی ایچ ڈی سرائیکی دے طالب علماں واسطے نصابی معلومات دے ہِن۔ کتاب دا انتساب طالب علماں دے ناں کیتا ڳے۔ انتساب دے صفحے تے ظہور احمد دھریجہ لکھیے جو ’’انتساب اُنہاں دے ناں جیرھے ایف اے ، بی اے ، ایم اے ، ایم فل دے نال نال پی ایچ ڈی اِچ سرائیکی پڑھدن۔ جیرھے نانویں ݙاہویں اِچ سرائیکی شروع تھیوݨ دا انتظار کریندے پن ۔ جیرھے دیرہ اسماعیل خان ، ٹانک دے سکولیں اِچ پرائمری توں سرائیکی پڑھدے پن تے جیرھے وسیب دے ٻئے علاقیاں اِچ پہلی توں سرائیکی پڑھݨ دی تانگھ اِچ ہِن۔

 حوالہ 
ظہور احمد دھریجہ دی سرائیکی ادبی خدمات دا جائزہ (مقالہ نگار: شائستہ ظہور،بہاء الدین زکریا یونیورسٹی ملتان)  نگران مقالہ: ڈاکٹر محمد ممتاز خان کلیانی